František Kuska (geodet)

Prof. Dr. František Kuska, DrSc. (* 15. január 1908, Liptovský Mikuláš –  † 6. august 1994, Bratislava
) bol slovenský geodet, kartograf a pedagóg.

Životopis 
Študoval na ČVUT ukončil v roku 1933. V rokoch 1933 - 1946 pracoval vo vedúcich funkciách v štátnej zememeračskej službe, od roku 1947 bol pedagógom na SVŠT v Bratislave. Doktorát získal v roku 1946, od roku 1947 bol mimoriadnym profesorom, titul profesor získal v roku 1966. Vo vedeckej práci sa venoval problémom matematickej kartografie a vyššej geodézie (autor stereografickej pseudocylindrickej zobrazovacej metódy). Zaslúžil sa o rozvoj školstva, vychoval rad vedeckých a odborných pracovníkov z oblasti geodézie a kartografie.
Autor prvých slovenských diel vyššej geodézie Kartometria (1956), Matematická kartografia (1964) a Vyššia geodézia (1974) a mnohých učebníc a vysokoškolských skript., spoluautor technických slovníkov. Člen domácich a zahraničných vedeckých komisií, rád a inštitúcií. V rokoch 1949 - 1950 dekan odboru Špeciálnych náuk SVŠT.

Referencie

Literatúra 
 Encyklopédia Slovenska III. Zväzok (K-M). Bratislava, VEDA - Vydavateľstvo SAV, 1979.

Externé odkazy 
Stavebná fakulta STU

Slovenskí univerzitní profesori
Slovenskí geodeti
Slovenskí kartografi
Slovenskí autori náučnej literatúry
Absolventi Českého vysokého učení technického
Osobnosti z Liptovského Mikuláša